text: Verdens største borerig til kaj 
  09 september 2012 kl. 14.18
  Boreriggen skal restaureres, og ligger i havnen godt en måned, mens 200 mænd og kvinder arbejder døgnet rundt på at sætte den i stand.
  Søndag inviterede Mærsk pårørende til dem, der normalt arbejder på boreriggen, på en rundtur på en usædvanlig arbejdsplads.
  Det tilbud tog familien Vestergaard fra Esbjerg imod, så søndag så familien for første gang den arbejdsplads, hvor mand og far arbejder 14 dage i træk.
  Anders Vestergaard har været på Nordsøen i mange år, og det er første gang hans arbejdsplads ligger i havn, siden den blev bygget i 2003.
  
  Kan ses over hele byen
  Benene på boreriggen stikker 195 meter op i luften, og det er kun cirka 50 meter mindre end Storebæltsbroens højeste punkt.
  Boreriggen kan derfor ses fra det meste af Esbjerg, mens den restaureres for 120 millioner kroner, inden den skal 35.000 tons tunge borerig igen skal til havs den 24. september.
  Boreriggen er ejet af Maersk Drilling, og borer efter olie i den norske del af Nordsøen.
  